open-index/open-wikipedia-markdown huggingface dataset:
Carolina Gynning

**Carolina Gynning** (født 1978) er en svensk programleder, forfatter, glamourmodell og vinner av svensk Big Brother 2004. 

Gynning var programleder for svensk *[[Idol]]* i 2007, var den svenske programlederen i den skandinaviske TV-serien Hitmakers i 2008. Ssamme året hadde hun egen serie på svensk TV med navnet «I huvudet på Gynning». 

Hun har også selvbiografien «Ego girl», som handler om da hun som 17 åring ble oppdaget som modell og hvordan møtet med sex og narkotika var i modellverdenen.

## TV-opptredener
* *Dancing on ice* (2008) – Programleder
* *Robins* (2008) – Gjest
* *Hitmakers* (2008) – Programleder
* *Lilla Al-Fadji & Co* (2008) – Gjest
* *I huvudet på Gynning* (2008) – Programleder
* *Vakna med The Voice* (2007) – Gjest
* *Idol* (2007) – Programleder
* *Fråga Olle* – Gjest
* *Roomservice* (2007) – Gjest
* *Klick* (2007) – Gjest
* *Förkväll* (2006) – Programleder
* *Studio Virtanen* (2006) – Gjest
* *45 Minuter* (2006) – Gjest
* *Let's Dance* (2006)- Deltager
* *Fångarna på fortet* (2005) – Deltager
* *Big Brother Sverige* (2004) – Deltager
* *[[Ungkarsnissen]]* (2004) – Deltager (skuespiller)

## Referanser


## Eksterne lenker
* 
* 
*
Surangamasutraen

**Surangamasutraen** er en Mahayana sutra og er en av hovedtekstene brukt i Ch'an-skolen i kinesisk buddhisme.

Den fullstendige Sanskrit-tittelen er Śūraṃgama-samādhi-sūtra.

## Eksterne lenker

* Surangama-sutraen hos THE SAGELY CITY OF TEN THOUSAND BUDDHAS (engelsk)
* Shurangama-sutraen: tekst, kommentarer og artikler (engelsk) 
* Surangama-sutraen oversatt av Upàsaka Lu Ku'an Yu (Charles Luk) PDF-fil (engelsk)
Ekte sypress

**Ekte sypress** eller **middelhavssypress** (*Cupressus sempervirens*) er et høyt, slankt bartre av sypresslekten i sypressfamilien. Den opprinnelige varianten (*Cupressus sempervirens* var. *horizontalis*) er fra Kreta, Egeerhavet og kysten av Tyrkia. Andre varianter er mye utbredt.

De fleste varianter har kulturell opprinnelse i Midtøsten, Tyrkia og Kypros, men vokser nå vilt i store bestander i Italia, Frankrike, Spania og Nord-Afrika. 

Den blir inntil 35 meter høy, og har konisk, høyreist kroneform. Treet kan bli 1&nbsp;000 år gammelt, og de halve centimeter lange hannkonglene slipper sine pollen allerede  i februar-mars. De 4 cm lange hunnkonglene er brune og runde med få, tillukkede skjell.

Varianter med oppovervoksende grener og ekstra slank form kalles festigiate (ssp. eller var. *festigiata*). Dette er populære park- og allétrær også i tempererte strøk som Sør-Afrika, Australia, USA, Canada, Storbritannia og det sørlige Norden.

Variantene er flere, de vanligste er:
* * *Cupressus sempervirens* var. *horizontalis* (opprinnelig, truet)
* * *Cupressus sempervirens* var. *sempervirens* 
* * *Cupressus sempervirens* var. *festigiata* (oppreist, slank variant)
* * *Cupressus sempervirens* var. *stricta* (oppreist, konisk variant)

Sypress er en art som har utbredelse i landene rundt Middelhavet, og er bokstavelig talt mye av et landemerke for landskapet i denne regionen, ikke minst i Italia. Den er også en kulturplante dyrket som allétre siden Romerriket. En rekke kunstmalere har malt landskap med høyreiste og oppovervoksende (festigiate) sypresser under opphold i Italia og andre middelhavsland.

## Litteratur
* 
* 
* 
* 
* 
* 
* 

## Eksterne lenker
* 


Vincent Van Gogh 0016.jpg|Vincent van Gogh er blant de mange malere som har gjengitt sypresslandskap
Cupressus.sempervirens.horizontalis.jpg|Den opprinnelige varianten - *horizontalis*
Med Cypress.jpg|Hunnkongler av sypress
Greece Symi.jpg|*Stricta*-varianten, fra Symi i Hellas
Shields Road undergrunnsstasjon

**Shields Road undergrunnsstasjon** er en stasjon på Glasgows undergrunnsbane, i nærheten av Tradeston og Pollokshields. Dette er en av tre (tidligere fire) stasjoner med pendlerparkering.

Stasjonen ligger i et industriområde fra gjenoppbygginga etter andre verdenskrig, og isoleres fra områdene rundt av motorveien M8 og veier som går til Kingston Bridge. Det var 460&nbsp;000&nbsp;reisende på stasjonen mellom 31. mars 2004 og 31. mars 2005. De fleste av disse reisende var brukere av pendlerparkeringa, som i september 2006 ble utvidet til over 800&nbsp;parkeringsplasser. Østsiden av parkeringsplassen er nærmere inngangen til West Street undergrunnsstasjon enn Shields Road.

## Referanser
Dmanisi

**Dmanisi** (georgisk: დმანისი, historisk: *Basjkitsjeti*) er en bymessig bosetning og et arkeologisk område i regionen Kvemo Kartli i Georgia, omtrent 93 km sørvest for hovedstaden Tbilisi i dalen til elva Mashavera. 

Byen Basjkitsjeti (fra tyrkisk *basgetsjit* – «viktigste vei gjennom fjellene») hadde sin storhetstid på 1100-tallet, men på 1700-tallet var den forlatt. Stedet ble befolket på nytt fra 1844 av russiske dukhoborer, en sekt forvist fra Guvernementet Taurida, og fikk det nye navnet Dmanisi (Дманиси) fra det gamle mongolske *duman*, som betyr «militær eller administrativ enhet».

## Historie
Det har vært bosetning i området siden tidlig i bronsealderen. På 500-tallet ble Dmanisi sioni-katedralen bygd i Dmanisi av den ortodokse kirke. På 800-tallet er byen omtalt som en del av det arabiske emiratet i Tbilisi. Lokalisert langs en handelsrute med mange kulturelle påvirkninger, var Dmanisi et større handelssentrum i middelalderens Georgia. Byen ble erobret av seldsjukkene på 1080-tallet, men ble senere frigjort av de georgiske kongene David IV og Demetre I mellom årene 1123 og 1125. På 1300-tallet ble byen lagt øde av de tyrkisk-mongolske styrkene til Timur Lenk. Etter å ha blitt ødelagt på nytt av turkmenere i 1486, klarte aldri Dmanisi å gjenvinne sin storhet. Byen forfalt til å bli en lite befolket landsby på 1700-tallet.

## Arkeologi
Dmanisi er funnsted for fossiler av tidlige menneskearter kalt Dmanisi-homininene. De er datert til en alder av 1,8 millioner år, og er de eldste kjente menneskelige levninger utenfor Afrika. En rekke hodeskaller med forskjellige fysiske trekk, oppdaget ved Dmanisi mellom 1991 og 2005, førte til hypotesen om at mange antatt separate arter i slekten *Homo* faktisk var en enkelt underart av *Homo erectus*, kalt *Homo erectus georgicus*.

## Referanser




## Eksterne lenker
*
Cai Tong-Tong

**Cai Tong-Tong** (født 7. februar 1990 i Wenzhou i provinsen Zhejiang) er en kinesisk turner som driver med rytmisk gymnastikk.

Hun vant lag-gull under det kinesiske mesterskapet i 2006, og deltok i sommer-OL 2008 for Kina, der Kina fikk sølv i lagkonkurransen.

## Referanser


## Eksterne lenker
*
Chen Yibing

**Chen Yibing** (kinesisk: 陈一冰, født 19. desember 1984 i Tianjin) er en kinesisk turner. Chen var med på det kinesiske laget som vant gull under VM i turn i 2006 og Asialekene samme år. Han vant også gull i ringer i VM i 2006.

Til tross for en mindre nakkeskade, etter et fall under treningen i frittstående, kom han tilbake og vant gull i lagkonkurransen og i ringer under VM i 2007. Under World Cup 2008 i Tianjin i Kina vant han også gull.

Under Sommer-OL 2008 i Beijing tok han gull i ringer og var også med på det kinesiske laget som vant gull i mangekamp lag.

I verdensmesterskapet i turn 2010  tok han gull i ringer og var med på det kinesiske laget som vant gull i mangekamp lag.

I verdensmesterskapet i turn 2011 vant han likeledes gull i ringer og gull med det kinesiske laget i mangekamp lag.

I Sommer-OL 2012 i London var han med på det kinesiske laget som vant gull i lagkonkurransen.

## Referanser




## Eksterne lenker
*
Ringer

:*[[Ringer (klokker)|Ringer]] er også en tidligere yrkestittel.*

**Ringer** er et av de seks apparatene det konkurreres i innen apparatturn for herrer. Øvelsene i ringer består av sving-, hold- og styrkeelementer. 

Ringer er en olympisk øvelse i turn for menn.
Kerygma

**Kerygma** (gr. κήρυγμα *bekjentgjørelse, forkynnelse*) er faglig begrep i teologi og betegner kristen forkynnelse, og er et synonym for evangelium eller ordet. 

Ordet opptrer i Det nye testamente åtte ganger, to ganger i den generelle betydning forkynnelse (Matt 12,41 = Luk 11,32) og seks ganger i betydningen godt budskap/ordet (1 Kor 1,21; 2,4; 15,14; Rom 16,25; 2 Tim 4,17; Tit 1,3).

I moderne bibelvitenskap og teologi brukes begrepet ofte som *[[terminus technicus]]*, i forskjellige betydninger, om den tidlige kristne tros natur og innhold. Begrepet har særlig spilt en rolle innenfor det som ofte er omtalt som kerygmatisk teologi, spesielt hos dogmatikeren Karl Barth. Nytestamentleren Rudolf Bultmann har videreutviklet begrepet i en eksistensialistisk retning.
Cessnock undergrunnsstasjon

**Cessnock undergrunnsstasjon** er en stasjon på Glasgows undergrunnsbane, ved Cessnock og østlige deler av Ibrox. Cessnock og Kelvinhall er de eneste stasjonene som har beholdt overflatebygningene og inngangen fra før moderniseringsperioden. Cessnock er også den eneste stasjonen som har beholdt skilt og farger fra før moderniseringa.

Stasjonen ble åpna i 1896 og modernisert i 1977&ndash;1980. Stasjonen har én plattform med spor på hver side, og har ingen heiser. Fra 31. mars 2004 til 31. mars 2005 hadde stasjonen 520&nbsp;000&nbsp;reisende.

## Referanser
Greg Louganis

**Gregory «Greg» Efthimios Louganis** (født 1960) er en amerikansk stuper som har fire OL-gull i stuping.

16 år gammel deltok han i OL 1976 i Montréal, der han tok sølvmedaljen i tårnstup, bare slått av italieneren Klaus Dibiasi. To år senere, etter at Dibiasi hadde lagt opp, vant Louganis sin første VM-tittel i samme øvelse.

Louganis var gullfavoritt foran OL 1980 i Moskva, men på grunn av boikotten kunne han ikke stille opp. I 1982 vant Louganis to VM-titler, og under OL 1984 i Los Angeles vant han igjen dobbelt gull (3 m sviktstup og 10 m tårnstup), med klar margin foran konkurrentene.

Etter ytterligere to VM-titler i 1986 gjentok han bedriften fra Los Angeles under OL 1988 i Seoul.

Louganis vant seks gull under de Panamerikanske leker, han vant både 3 meter sviktstup og 10 meter tårnstup 1979 i San Juan i Puerto Rico, 1983 i Caracas i Venezuela og 1987 i Indianapolis i USA.
 
## OL-medaljer
*  1984  Los Angeles -  **Gull** i stuping, 3 m sviktstup menn   USA
*  1984  Los Angeles -  **Gull** i stuping, 10 m tårnstup menn   USA
*  1988  Seoul -  **Gull** i stuping, 3 m sviktstup menn   USA
*  1988  Seoul -  **Gull** i stuping, 10 m tårnstup menn   USA
*  1976  Montréal -  Sølv i stuping, 10 m tårnstup menn  USA

## Referanser


## Eksterne lenker
* 
* 
*
Ibrox undergrunnsstasjon

**Ibrox undergrunnsstasjon** er en stasjon på Glasgows undergrunnsbane, ved Ibrox. Stasjonen var kjent som **Copland Road** fram til 1977. Stasjonen har linjer, med en plattform på hver side.

Ibrox Stadium, Rangers FCs hjemmestadion, ligger like i nærheten av stasjonen, og den har en ekstra utgang ved Woodville Street for å takle den store pågangen på kampdager. Når det ikke er aktivitet på Ibrox Stadium er stasjonen som regel rolig; fra 31. mars 2004 til 31. mars 2005 var det 540&nbsp;000&nbsp;reisende på stasjonen.

## Referanser
Reidar Hauge (idrettsutøver)

:*For organisten fra Kongsberg, se [[Reidar Hauge (organist)]]*

**Reidar Asbjørn Hauge** (født 9. februar 1933 på Sandane i Gloppen kommune, død 2015) var en norsk friidrettsutøver, (sleggekast). Han har et sølv og en bronsemedalje fra NM i 1952 og 1953. Han representerte Vereide IL.

Hans beste resultat er 51,53 meter, satt under et stevne på Bislett i Oslo den 24. juli 1953.

Reidar Hauge vokste opp på gården Hauge, på nabogården til den store tinghaugen, Karnilshaugen

## NM-medaljer

## Referanser
Magne Føleide

**Magne Føleide** (1937&ndash;2022) var en norsk friidrettsutøver, som var i norgestoppen i sleggekast i årene fra 1954 til 1973. Han var tre ganger norsk mester, og hadde totalt 18 medaljer fra NM. Han representerte Vereide IL, IL Norrøna og Florø turn og idrettsforening (FTIF).

Hans beste resultat ble 63,58 meter, satt under et stevne i Tresfjord den 4. juli 1970. Resultatet er per 1. januar 2008 nummer 16 gjennom alle tider i Norge.

Føleide ble selv trener innen friidrett etter endt karriere og trente blant annet utøvere som Jostein Aukland, Ole Aukland og Steinar Kleppe. Føleide var en en markant skikkelse i friidrettsmiljøet i Florø, og hadde stilling som lærer ved Flora videregående skole i en årrekke. Føleides datter, Eli Føleide ble også en habil friidrettsutøver med NM-medaljer i lengdehopp og tresteg. Diskoskasteren Else Lundestad er Magne Føleides niese. 

Føleides historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## NM-medaljer

## Referanser
Kinning Park undergrunnsstasjon

**Kinning Park undergrunnsstasjon** er en stasjon på Glasgows undergrunnsbane, ved Kinning Park.

Stasjonen ble åpna i 1896, og modernisert i 1977&ndash;1980. Stasjonen har én plattform med linjer på to sider. Kinning Park er den stasjonen som ligger nærmest overflaten av stasjonene på Glasgows undergrunnsbane.

Stasjonen er lite brukt; mellom 31. mars 2004 og 31. mars 2005 ble det registrert 240&nbsp;000&nbsp;reisende her.

## Referanser
Govan undergrunnsstasjon

**Govan undergrunnsstasjon** er en stasjon på Glasgows undergrunnsbane, ved Govan like sør for elva Clyde. Like sør for stasjonen ligger undergrunnsbanens hoveddepot og testbane. Stasjonen ligger i nærheten av den historiske Govan Old Parish Church.

Govan&ndash;Partick er den eneste jernbanen over Clyde vest for sentrum, og dette samt at det er en busstasjon over Govan gjør at Govan er en av de travleste stasjonene på undergrunnsbanen. Fra 31. mars 2004 til 31. mars 2005 var det 990&nbsp;000&nbsp;reisende på stasjonen.

Før moderniseringa i 1977 hadde stasjonen navnet **Govan Cross**; da det dukket opp sprekker i taket i 1977 stengte stasjonen tidligere enn planlagt. Som del av moderniseringsprogrammet ble de gamle overflatebygningene revet, og den ene plattformen med et spor på hver side ble gjort om til to plattformer med spor i midten.

## Referanser
Trialeti

**Trialeti** (georgisk: თრიალეთი) () er en landsby mellom Tsalka og Dmanisi, i nærheten av Trialetifjellene i Georgia. Navnet betyr «et sted å vandre i».

## Eksterne lenker
*
Diederich von Schlechtendal

**Diederich Franz Leonhard von Schlechtendal** (født 27. november 1794 i Xanten, død 12. oktober 1866 i Halle) var en tysk botaniker og professor ved Universität Halle-Wittenberg fra 1833 til sin død. 

Han er spesielt kjent for å ha utforsket og beskrevet en rekke nye arter i Mexicos flora. Diederich von Schlechtendal redigerte i flere år tidsskriftet *Linnaea*. Han forsket også sammen med den eldre kollegen Adelbert von Chamisso. Den offisielle autorforkortelsen er **Schltdl.**

## Vitenskapelige verker
* *Animadversiones botanicae in Ranunculaceas*. Berlin 1819–1820
* *Flora berolinensis*. Berlin 1823–1824.
* *Adumbrationes plantarum*. 1825–1832.
* *Flora von Deutschland*. 24 bind med 2400 tegninger, Jena 1840–1873 (sammen med Christian Eduard Langethal og Ernst Schenk), 5. opplag i 30 bind ved Ernst Hans Hallier 1880–1887.
* *Hortus halensis*. Halle 1841–1853.

## Referanser
Cecilie Rise Ortner

**Cecilie Rise Ortner** (født **Cecilie Rise**; 1977) er en norsk tidligere friidrettsutøver som var i norgestoppen i tresteg og lengdehopp i årene 1997–2004. 

## Bakgrunn
Født i Svelgen, men oppvokst på Sandane i Gloppen kommune, representerte hun Sandane Turn og Idrettslag i de aldersbestemte klassene, og ble medlem av Gloppen Friidrettslag som juniorutøver. Rise er gift Ortner og bosatt i Salzburg, Østerrike, med et barn.

## Idrettskarriere
Ortner har fire NM-titler i tresteg, og to i lengde. Til sammen har hun 17 individuelle NM-medaljer. Hennes personlige rekord i tresteg er 13,26 meter, fra et stevne i Fredrikstad 8. august 2003. Dette gjør henne til Norges 5. beste tresteghopper i Norge gjennom tidene (per januar 2008). I lengdehopp har hun et besteresultat på 6,24 meter, satt i Ebensee, Østerrike den 2. august 2003. Resultatet gjør henne til den 16. beste lengdehopper i Norge gjennom tidene (per januar 2008). Ortner var også med på 1000 meter stafett med laget til Gloppen FIL under NM i 1999, 2000 og 2001. Dette har resultert i to sølv og en bronsemedalje i de respektive år.

I 2011, under norgesmesterskapet på klubbens hjemmebane, Byrkjelo, gjorde Ortner comeback. Hun fikk da ny NM-bronse med tredjeplass i tresteg.

### NM-medaljer

## Se også
* Liste over kjente elever ved Firda videregående skole

## Referanser
Yamaha

**Yamaha Corporation** er en japansk produsent av musikkinstrumenter og forbrukerelektronikk. Det har om lag 20 000 ansatte (2012).

Det ble startet da Torakusu Yamaha (1851–1916), en klokkemaker, som reparerte et harmonium i 1887. Kort tid etter laget sitt første egne harmonium. Firmaet ble startet i 1897 med et kapital på 100 000 yen og fikk navnet **Nippon Gakki Co. Ltd.**, men i 1987 ble dette erstattet med **Yamaha Corporation**. Logoen med tre stemmegafler er fra 1916.

Yamaha laget sitt første piano i 1900 og sitt første flygel i 1902.

Det ble i 1949 registrert på børsen i Tokyo. I 1987 kom det første Disklavier, et elektronifisert selvspillende piano. Den selvsyngende programvaren *[[Vocaloid]]* kom i 2003. Produkter for miksing, høyttalere, studiolyd og scenelyd har siden slutten av 1960-årene gått under merket Yamaha Pro Audio.

Yamahas musikkskoler ble etablert i 1950-årene og er fortsatt i bruk over hele verden, med nær 700 000 studenter i 2012. Blant mange «Yamaha artister» (de som kun bruker Yamaha-instrumenter) finner vi Stevie Wonder og Per Danielsson.

Produksjon av motorsykkel med diverse krigsmateriell, ble først ledet av Genishi Kawakami (1912–2002). Den ble i 1955 skilt ut i selskapet Yamaha Motor Company, som etterhvert også lager Yamaha snøscootere, diverse all-terrain vehicle (ATV), enkelte bilmotorer (blant annet for Toyota), roboter og utenbordsmotorer for båt. Motorsykkelen YZF-R1 ble introdusert i 1998. I 2012 laget de over seks millioner motorsykler.

Yamaha har også laget diverse sportsutstyr. Pil og bue-avdelingen var aktiv fra 1959 til 2012, etter å ha forsynt fem olympiske gullmedaljører.


Torakusu-yamaha.jpg | Torakusu Yamaha (1851–1916)
Yamahamotor.JPG | Genishi Kawakami (1912–2002) i 1950
Yamaha_YMF271-F_01.jpg | Yamahachip
YAMAHA (headquarters 3).jpg|Hovedkvarteret


## Referanser


## Eksterne lenker
*
Fornæs

**Fornæs** er Jyllands østligste punkt. Stedet ligger ytterst på Djursland, 6 km nordøst for Grenaa i Hammelev Sogn, Norddjurs kommune i region Midtjylland i Danmark. Ved Fornæs ligger Fornæs fyr fra 1892.

## Referanser
Kystvrifuru

**Kystvrifuru** (latin: *Pinus contorta* ssp. *contorta*) er en underart av vrifuru i furuslekten og furufamilien. Kystvrifurua vokser vilt i vestre deler av Nord-Amerika, staten Colorado og nord til grensen mot Alaska. Navnet kystvrifuru henspiller på den vestligste Stillehavs-varianten av  bartrær hvor nålene sitter to og to og er vridde.

Treet blir opp til 25 m høyt, og har lang og smal trekrone som har svak kjegleform. Nålene er litt gulgrønne, og lukter litt sitron. Bladene er inntil 5–10&nbsp;cm lange og greinene sitter lengre nedover stammen enn på vanlig furu. Konglene er litt skjeve. Kystvrifuru og vrifuru har glattere og mer grå bark enn furu, som løsner i små flak.

Kystvrifurua sprer seg i Amerika ved å gjemme frø i lukkede konglekapsler under skogbrann, for så å dominere det utbrente landskapet etter brannen som pionerart. I det tempererte Norden kan den formere seg uten skogbrann og har derfor spredt seg en del på Østlandet

## Varianter
De ulike variantene av vrifuru er:

* Kystvrifuru (*Pinus contorta* ssp. *contorta*) – vestlige USA og Canada, Colorado
** Kystvrifuru (*Pinus contorta* ssp. *contorta* var. *contorta*) – Alaska til California
** Mendocinokystvrifuru (*Pinus contorta* ssp. *contorta* var. *bolanderi*) – California, truet
* Sierravrifuru (*Pinus contorta* ssp. *murrayana*)- Washington til California, Sierra Nevada
* Vrifuru (*Pinus contorta* ssp. *latifolia*) – vestlige USA og Canada, Rocky Mountains, Yukon

## Litteratur

* 
* 
* 

## Eksterne lenker
*
Edoardo Mangiarotti

**Edoardo Mangiarotti** (født 7. april 1919, død 25. mai 2012 i Milano) var en italiensk tidligere fekter. Han vant flere OL- og VM-titler enn noen annen fekter, blant annet tretten OL-medaljer (seks gull, fem sølv og to bronse) i perioden fra 1936 til 1960.

Edoardo ble italiensk juniormester da han var elleve år gammel. Han fikk plass på det italienske seniorlandslaget da han var seksten, og deltok i VM 1935. Året etter var han med på det italienske laget som vant gull i lagøvelsen i kårde under OL 1936 i Berlin.

I Paris 1937 vant han VM-gull i en lagøvelse, og året etter i Tsjekkoslovakia tok han sølv i kårde individuelt samt to lagmedaljer (bronse i kårde og gull i florett).

Under OL i London tok Mangiarotti individuell bronse i kårde samt to sølvmedaljer i lagøvelsene. I 1949 vant Dario den individuelle VM-tittelen i kårde, mens hans yngre bror Dario deltok på laget som vant både kårde og florett.

## 1952 Helsingfors
OL i Helsingfors i 1952 ble karrierens høydepunkt for brødrene Mangiarotti. Edoardo vant gull i kårde, mens broren tok sølvmedaljen foran sveitsiske Oswald Zappelli, som hadde tatt gullet foran Edoardo fire år tidligere. Brødrene tok i alt seks medaljer (fire til Edoardo og to til Dario).

## 1956 Melbourne
Under OL i Melbourne tok italienerne samtlige medaljer i den individuelle kårdeøvelsen. Edoardo måtte denne gangen nøye seg med bronsemedaljen, men han var med på lagene som sikret laggull til Italia i både kårde og florett.

## Roma 1960
Under OL 1960 i Roma var Mangiarotti blitt 41 år, og den eldste fekteren på Italias lag. Han tok sølv i lagkonkurransen for florett og igjen gull i kårde.

## Referanser


## Eksterne lenker
*
Ŧ

**Ŧ** eller **ŧ** (*[[T]]* med strek gjennom) er den 25. bokstaven i det nordsamiske alfabetet. Den har lydverdien /þ/. Det er således samme forhold mellom *[[Đ]]* og *Ŧ* som mellom *[[D]]* og *[[T]]*, idet at *Đ* (/ð/) er *Ŧ*s stemte motpart; akkurat som *T* er en ustemt *D*.
Marie Picasso

**Marie Picasso** (født **Lilly Marie Pettersson** 24. april 1979 i Strömsholm, Hallstahammar kommune, Sverige) er en svensk vokalist.

Marie utga noen singler i ved århundreskiftet, men ble først kjent etter å ha deltatt på svensk Big Brother i 2002. 

I 2007 vant hun på svensk Idol med 51,3% av stemmene. Hun utga så musikkalbumet *The Secret* (2007) som gikk rett til topps i Sverige og fikk platina, samme som  singlen «This Moment» som solgte til 2 x platina. 

Siden 2014 har hun brukt artisnavnet **Shanta Liora**.

## Diskografi
### Album
* *The Secret* (2007)

### Singler
* «Do It Again» (1999)
* «Tell The World» (2001)
* «Flashdance... What a Feeling» (2007)
* «This Moment» (2007)
* «Winning Streak» (2008)
* «Black Hole Part II» (2014)
* «Unintelligent Men» (2015)

## Eksterne lenker
* 
*
Infogrames

**Infogrames Entertainment SA** (**IESA**) var et internasjonalt moderselskap som offisielt byttet navn til Atari SA 24. juli 2009.
Selskapet holder til i Villeurbanne i Lyon i Frankrike. Selskapet eier 51,2% av Atari, Inc. som har hovedkvarter i New York City, samt Atari Europe. Infogrames ble grunnlagt i 1983 av Bruno Bonnell og Christophe Sapet med penger fra salget av en bok om datamaskiner. Gjennom datterselskapene produserer og utgir Infogrames videospill på flere plattformer.

## Opprinnelse
Grunnleggerne ville kalle selskapet *Zboub Système* men ble frarådet av å gjøre det av juridiske rådgivere. Ifølge Bonnell brukte de et dataprogram som blandet ord for å finne et navn. Et av de ordene var «Infogramme», en blanding av de franske ordene «informatique» (informasjonsteknologi) og «programme» (et dataprogram). De forandret litt på det og kom frem til «Infogrames».

Selskapets logo er et beltedyr («tatou» på fransk), som ble valgt da selskapet flyttet til Villeurbanne. Bonnell sa at denne dinosauren er deres symbol. Den har alltid overlevd miljøforandringer, fra tiningen av isbreer til de verste hetebølger.

I slutten av 1980-årene var Infogrames kjent for sine franske videospill med ofte originale spillideer og humoristisk innhold. De hadde kjøpt spillrettighetene til flere populære fransk-belgiske tegneserier, som Tintin, Asterix og Les Tuniques Bleues.

Fra 2001 til 2004 hadde Infogrames rettighetene til Civilization, og utgav Civilization III.

## Referanser
Ungdomstelefonen

**Ungdomstelefonen** er en chat-, meldings-, og telefontjeneste der ungdom svarer på spørsmål om kjønn, seksualitet og identitet, hovedsakelig forstått som seksuell orientering og kjønnsidentitet.  

Tjenesten drives av Skeiv Ungdom, og er et telefontilbud til unge som ønsker informasjon om kjønn, identitet, legning, forelskelse, eller seksuelt overførbare infeksjoner.

Tjenesten har telefonnummer 400 00 777.

## Eksterne lenker
*
Adolf von Harnack

**Adolf von Harnack** (født  i Dorpat i Estland i Tsarrussland, død 10. juni 1930 i Heidelberg i Tyskland) var en tysk baltisk protestantisk teolog og kirkehistoriker.

Harnack var elev av Albrecht Ritschl, og en ledende eksponent for liberalteologi ved begynnelsen av 1900-tallet. I berømte forelesninger om «Kristendommens vesen» (1900) avdogmatiserte Harnack den kristne tradisjon til fordel for «den etiske kjerne  i Jesu budskap, nemlig den aktive tro på  «menneskesjelens uendelige værdi».

Under første verdenskrig ga han uttrykk for nasjonalistiske holdninger og beskyldte utenlandske aviser for å være *[[Lügenpresse]]*.

## Liv og virke
### Bakgrunn
Adolf von Harnack var født i nåværende Tartu der hans far innehadde et professorat i pastoralteologi. Han studerte ved det lokale universitet 1869-1872 og siden ved universitetet i Leipzig, der han tok sin eksamen og straks etter, i 1874, begynte å forelese som *[[Privatdozent]]*.

### Teolog
Disse forelesninger, som behandlet emner som for eksempel gnostisismen og Åpenbaringsboken i Det nye testamente, vakte stor oppmerksomhet, og i 1876 ble han utsett til * professor extraordinarius*. Samme år begynte han publiseringen, sammen med Oscar Leopold von Gebhardt og Theodor Zahn, av en utgave av verker av de apostoliske fedre, *Patrum apostolicorum opera* - en mindre utgave som kom ut i 1877.

Adolf von Harnack var professor i kirkehistorie ved blant annet universitetet i Marburg 1886-1888 og deretter ved universitetet i Berlin. Hans rikholdige produksjon er konsentrert om urkristendommen og den gamle kirke.

Påvirket av Albrecht Ritschl engasjerte von Harnack seg for et konsekvent historisk syn på kristendommen. I dogmedannelsen så han en fremmedgjørelse av Jesu budskap ved innflytelse fra hellenistisk spekulasjon. 

I sine berømte forelesninger om «Kristendommens vesen» (1900) avdogmatiserte Harnack den kristne tradisjon til fordel for «den etiske kjerne  i Jesu budskap, nemlig den aktive tro på  «menneskesjelens uendelige værdi».

Diskusjonen omkring von Harnacks tese pågikk i atskillige tiår. Den fikk etterhvert så meget faglig motbør at den ikke står sterkt i vitenskapelig sammenheng, men den preger mange populærfremstillinger.

Adolf von Harnack ble i 1890 medlem av det tyske vitenskapsakademi og ble innvalgt som medlem av Kungliga Vetenskapsakademien i Sverige i 1908.

## Utvalgte verker (engelsk)
* 
* 

## Litteratur
* Kurt Nowak et al., (eds.), *Adolf von Harnack. Christentum, Wissenschaft und Gesellschaft*, Göttingen: Vandenhoeck & Ruprecht, 2003, 

## Referanser


## Eksterne lenker
*
Alexander Gustafsson

**Alexander Lamberg Gustafsson** (født 29. juli 1982 i Sarpsborg) er en norsk tegneserieskaper fra Sarpsborg. Gustafsson lager stort sett tegneserier i grøssersjangeren, men han har også stått bak enkelte humortegneserier.

Ellers har Gustafsson hittil hatt to historier på trykk i Blodige Grøss-serien fra Kelpie forlag. 

## Eksterne lenker
* Alexander Gustafssons blogg
* Retro på Nettserier.no
Arena (svømmeutstyr)

**Arena** er et fransk-italiensk merke innen svømmeutstyr. Det ble grunnlagt i 1973 av Horst Dassler som da var president for Adidas i Frankrike. Merket ble solgt av Adidas i 1990.

## Eksterne lenker
*
Kazuhiko Aoki

(født 6. november 1961) er en japansk videospillskaper og produsent. Han er også en av de opprinnelige utviklerne hos Square Enix. Aoki er kanskje mest kjent for å ha satt sammen teamet som laget *[[Chrono Trigger]]*. Han har senere arbeidet på en remake av *[[Final Fantasy III]]* for Nintendo DS.

## Ludografi
* *[[Final Fantasy III ]]* (DS) (kampdesign) (2006)
* *[[Code Age Commanders]]* (hoveddesigner) (2005)
* *[[Final Fantasy Crystal Chronicles]]* (regissør) (2003)
* *[[Final Fantasy IX]]* (hendelsesregissør, scenario) (2000)
* *[[Chocobo's Dungeon 2]]* (regissør) (1998)
* *[[Chocobo's Dungeon]]* (regissør) (1997)
* *[[Final Fantasy VII]]* (hendelsesdesign) (1997)
* *[[Chrono Trigger]]* (produsent) (1995)
* *[[Hanjuku Hero]] (SNES)* (regissør) (1993)
* *[[Final Fantasy IV]]* (kampdesign) (1991)
* *[[Final Fantasy III]]* (designer) (1990)
* *[[Hanjuku Hero]]* (regissør) (1988)

## Eksterne lenker
* 
*
Banesto

**Banesto** (offisielt navn *Banco Español de Crédito, S.A*) er en spansk bank, grunnlagt i 1902 i Madrid. Banken er i hovedsak eiet av Grupo Santander, og er blant de fem viktigste finansinstitusjonene i Spania med sine over 1600 kontorer og filialer.

Banesto var i mange år hovedsponsor for sykkellaget med samme navn, som blant annet Miguel Indurain vant sine fem seiere for i Tour de France. Dette laget er i dag kjent som Caisse d'Epargne.

## Referanser


## Eksterne lenker
* 
* Grupo Santanders offisielle hjemmeside
Kelvinhall undergrunnsstasjon

**Kelvinhall undergrunnsstasjon** er en stasjon på Glasgows undergrunnsbane, ved Kelvinhall. Stasjonen het **Partick Cross** fram til 1977, da den ble omdøpt til Kelvinhall. Den ligger i nærheten av Glasgows West End, i nærheten av mange av byens mest kjent turistattraksjoner, blant annet:
*Kelvingrove Art Gallery and Museum
*Kelvingrove Park
*University of Glasgow
Det var tidligere en jernbanestasjon ved navn Kelvin Hall, men den var ikke kobla til undergrunnsstasjonen, som da jernbanestasjonen ble nedlagt fortsatt het Partick Cross.

Stasjonsinngangen ligger på Dumbarton Road. Stasjonen har fortsatt én plattform med skinner på begge sider, og har ingen heiser. Kelvinhall ble ikke så berørt av moderniseringa av undergrunnsbanen i 1977&ndash;1980 som de andre stasjonene; utenom Cessnock er det den eneste stasjonen som beholdt sin opprinnelige inngang og overflatebygninger.

Fra 31. mars 2004 til 31. mars 2005 hadde stasjonen 620&nbsp;000&nbsp;reisende.

## Referanser
Blågran

**Blågran** (vitenskapelig navn *Picea pungens*) er en art i granslekten innenfor furufamilien. Blågrana vokser vilt i det vestlige USA i Rocky Mountains fra Arizona og New Mexico i sør til Wyoming og Idaho i nord.

Blågran trives i fjellet på 1500 til 3100 moh., det vil si like under tregrensen og 500 meter lavere enn engelmannsgranen går (3650 moh.). Treet blir 25–35 meter høy, i noen tilfeller opp til 46 meter. Barnålene er blågrå eller blågrønne, og nye skudd nesten blåhvite. Unge kongler er rød-rosa eller rødbrune.

Arten er meget populær i hager og parker, og National Christmas Tree utenfor Det hvite hus i Washington, DC er en plantet blågran som tennes årlig. Arten er også nasjonaltreet i delstaten Colorado.

Blågran er plantet ut i Norge, og er en hardfør hogstart. Den er også svært populær som hageplante og ales fram for å oppnå maksimal blåfarge.

Blågran har en jevn, askebrun eller brungrå bark. Barnålene er inntil 2 cm lange, og blågrønne av farge. Habitatet dens er helst fuktig og næringsrik jord. Den kan trolig krysse seg med **[[Gran (art)|vanlig gran]]**.

## Referanser




## Litteratur

* 
* 
* 

## Eksterne lenker
*
Wilhelm Herrmann

**Wilhelm Herrmann** (født 6. desember 1846 i Melkow i provinsen Sachsen i kongeriket Preussen, død 2. januar 1922 i Marburg i Tyskland) var en tysk protestantisk systematisk teolog. Herrmann var elev av Albrecht Ritschl, og en ledende eksponent for liberal teologi ved begynnelsen av 1900-tallet.

Wilhelm Herrmann (den yngre) var sønn av en luthersk pastor. 

## Referanser


## Kilder
*
Lars i porten

***Lars i porten***  er en norsk dramafilm fra 1984 med Magnus Erlsboe Haslund, Joachim Calmeyer og Anne Krigsvoll i hovedrollene. Manus og regi er ved Leif Erlsboe.

## Handling
Handlingen er lagt til et arbeiderstrøk i Oslo på 1950-tallet. 12 år gamle Lars opplever en varm og spesiell sommer med store forandringer – både rundt ham og med ham. Han er på vei inn i de voksnes verden, og denne sommeren blir avgjørende for fremtiden. Han er i en periode hvor interessen for jenter er blitt større enn interessen for spretterten. Ikke minst fordi han er blitt kjent med Lill (Anne Krigsvoll) som bor i etasjen under og lever av prostitusjon, men som innimellom lærer Lars å danse tango. Foruten henne består Lars' venner av Peter og den gamle sjøulken Kalle, som bor på loftet. I tillegg har han god kontakt med sin onkel Tobby. Han kjører motorsykkel med sidevogn, er tidligere bokser og bor i en kolonihage. Filmen formidles gjennom Lars øyne.

### Om filmen
Regissør Leif Erlsboe ble i 1985 tildelt Amandaprisen i kategorien årets barne- og ungdomsfilm for filmen. Samme år ble han for filmen tildelt spesialprisen ved Moskva internasjonale filmfestival, samt nominert til Golden Prize.

Filmen fikk terningkast 4 av Dagbladet.

## Trivia
Hovedrollen som Lars spilles av regissørens egen sønn.

## I rollene

## Utenlandske titler
* *On the Threshold* (Internasjonal engelsk tittel)
* *Poika portilla* (Finland)

## Referanser


## Eksterne lenker
*
Isaac Hayes

**Isaac Lee Hayes jr.** (født 20. august 1942, død 10. august 2008) var en amerikansk soul- og funkmusiker, plateprodusent, arrangør, komponist og skuespiller. Hayes var en av kreative kreftene bak *[[southern soul]]*-plateselskapet Stax Records, hvor han tjenestegjorde som både innomhus låtskriver og produsent sammen med partner David Porter på midten av 1960-tallet. På slutten av 1960-tallet spilte Hayes selv inn plater slik som de fremgangsrike albumene *[[Hot Buttered Soul]]* (1969) og *[[Black Moses (album)|Black Moses]]* (1971) som hovedartisten for plateselskapet Stax.

For filmen *[[Shaft – Bandekrig i Harlem|Shaft]]* fikk Hayes en Oscar for beste sang samt to Grammy-priser. Hayes fikk en tredje Grammy for albumet *[[Black Moses (album)|Black Moses]]*.

Fra 1997 til 2006 bidro Hayes med stemmen til rollefiguren «Chef» i den animerte TV-serien *[[South Park]]*.

Isaac Hayes ble i 2002 innvalgt i Rock and Roll Hall of Fame.

## Referanser


## Eksterne lenker
* 
* 
*
Leif Erlsboe

**Leif Leonhardsen Erlsboe** (1943–2000) var en dansk-norsk filmregissør kjent for filmen *[[Lars i porten]]*.

## Biografi
Erlsboe begynte karrieren som reklamefotograf og deretter regiassistent ved produksjonsselskapet Nordisk Films Kompagnie. I perioden 1963-67 lagde han en rekke oppdragsfilmer. Han debuterte i spillefilmsammenheng som klipper på den dansk-svensk-norske *[[Klabautermannen (film)|Klabautermannen]]* fra 1969, og klippet siden de tre første filmene om Olsenbanden. Etter noen kortfilmer debuterte han som regissør i 1979 med *[[Ingen roser… takk]]*. I 1984 hadde han både manus og regi på den prisbelønte filmen *[[Lars i porten]]*. Dette var også hans siste film. Hans sønn, Magnus E. Haslund, spilte hovedrollen *Lars i porten*.

I 1985 vant han Amandaprisen for *Lars i porten*. For samme film vant han også spiesialprisen ved Moskva internasjonale filmfestival.

Erlsboe døde i 2000, etter lang tids kamp mot kreft. Han ble 56 år gammel.

## Filmografi

## Referanser


## Eksterne lenker
*
Kongedømmet Iberia

**Iberia**, også kjent som **Iveria**, var et navn som de gamle grekerne og romerne ga det gamle georgiske kongedømmet Kartli mellom det 4. århundre fvt. og 400-tallet. Kongedømmet befant seg i det som i dag utgjør den østlige og sørlige delen av Georgia.

Benevnelsene **Kaukasisk Iberia** eller **Østlige Iberia** brukes også, for å skille mellom dette kongedømmet og Den iberiske halvøy. Dette kongedømmet la grunnlaget for den senere georgiske statsdannelse, og utgjorde sammen med Kolchis kjernen i det som senere ble den  georgiske befolkningen.

Pharnavaz I av Iberia (datert til 200-tallet fvt.) nevnes som en betydningsfull hersker i oldtiden. Han grunnla Pharnavasidenes dynasti. Pompeius Magnus invaderte landet i 65 fvt., men etablerte ikke permanent kontroll. Siden fikk romerne riket på sin side. Mens Kolchis ble gjort til en romersk provins, ble Iberia et protektorat.

## Fotnoter

## Referanser


## Eksterne lenker
*
JR

**JR**, **Jr**, **jR** eller **jr** kan bety:

* Japan Railways, et japansk jernbanekonsern.
* «J.R. Ewing», en rollefigur i fjernsynsserien ''Dallas''.
* JR Ewing, en musikkgruppe.
* junior (fra latin 'yngre', av *juvenis* 'ung'), brukes etter et etternavn (forkortet *jr.*): den yngre, sønnen, til forskjell fra faren.
Ǥ

***' eller ***' (*[[G]]* med strek) er den fjortende bokstaven i det skoltesamiske alfabetet. Den representerer en stemt velar frikativ: [].

I Unicode kodes ǥ som U+01E4 (&#x01E4;) og U+01E5 (&#x01E5;). 

## Se også
*Đ – D med strek
*Ŧ – T med strek
Rallarblod

***Rallarblod*** er en norsk romantisk dramafilm fra 1979 regissert og bearbeidet til manus av Erik Solbakken. Filmen handler om en rallar som forelsker seg i en odelsjente. Forholdet kompliseres av at kvinnens far er sterkt imot. Lokalsamfunnet ser heller ikke med blide øyne på rallarenes tilstedeværelse. Hovedrollene spilles av Nils Ole Oftebro, Ragnhild Hilt og Rolf Søder, mens sentrale biroller spilles av Svein Tindberg, Katja Medbøe og Espen Skjønberg. Manus er basert på Kristofer Uppdals roman *[[Dansen gjennom skuggeheimen]]*. Språket i filmen er basert på nynorsk.

## Handling
Året er 1910, og rallaren Sjugur kommer til en liten jordbruksbygd sammen med en gjeng arbeidskamerater (rallare) for å bygge jernbane. Bygda ser imidlertid ikke udelt med blide øyne på rallarene som jobber på jernbaneanlegget som går gjennom bygda, da de er kjent for sin røffe stil og ikke minst kvinnetekke. Flere konflikter oppstår mellom de to gruppene, og bedre blir det ikke når rallaren Sjugur innleder et forhold til odelsdatteren Ingbranna. Storbonden Stål Røysing er sterkt imot forholdet, men datterens følelser viser seg å være vanskelig å styre. Et intenst kjærlighetsforhold vokser fram mellom paret og dermed også en enorm styrke til å ta opp kampen for sin rett til å være sammen. Så smått klarer Sjugur å vinne storbondens respekt.

## Om filmen
*Rallarblod* har fått terningkast 4 av ''Dagbladets'' filmanmelder.

Ifølge avisa *[[Dag og Tid]]* ble ikke filmen en publikumssuksess i byene, men gjorde det desto bedre på landsbygda. Filmen hadde et budsjett på 4,2 millioner kr – den dyreste norske filmen til da. Filmen fikk blandet mottakelse av filmanmelderne. Da filmen ble vist under de Nordiske film og fjernsynsdagane i Helsingfors i 1979 var Bille August en av de som uttalte seg positivt om filmen. Filmen ble imidlertid av flere stemplet som politisk ukorrekt, og Dagbladet mente blant annet at den ikke var tøff og brutal nok. Flere mente at kårene for rallarane var verre enn det som filmen skildret. *Rallarblod* ble Solbakkens siste film. I et intervju med *Dag og Tid* forklarte han at han etter filmen ble stemplet som reaksjonær: «Det var ille å verta stempla som reaksjonær, særleg når ein ikkje var det. *Rallarblod* var den siste filmen eg laga. Rett nok utvikla eg fleire filmprosjekt, men det var som å stanga hovudet mot veggen. Eg vart ikkje oppfatta som tidsrett».

Bygda i filmen er Hjartdal i Telemark.

*Rallarblod* var Svein Tindbergs filmdebut.

#### En planlagt oppfølger
Solbakken planla en oppfølger med tanke på å se hvordan det gikk med Sjugur Rambern som bonde, men planene kom aldri lenger enn til manusskisse-stadiet.

## I rollene

## Referanser


## Eksterne lenker
*
Ilek

**Ilek** (russisk: Иле́к) er ei elv i Orenburg oblast i Russland og Aktobe oblys i Kasakhstan. Den er ei venstre sideelv til Ural og er 623 kilometer lang og har et nedbørfelt på . Middelvannføringen er på .

Elva har sine kilder på vesthellingen av Mugozjar-høydene i Kasakhstan, og løper sammen med Ural ved landsbyen Iletskij. Den eneste større sideelva er Khobda.

Langs elva ligger byene Kandjagasj (Oktjabrsk), Alga, Aktobe (Aktjubinsk) og Sol-Iletsk. Ilek er sterkt forurenset av tungmetaller fra tidligere kjemiske fabrikker langs breddene.

## Referanser
Cat Deeley

**Catherine Elizabeth Deeley** (født 23. oktober 1976 i West Bromwich i England), oppvokst i Sutton Coldfield, er en britisk programleder og tidligere modell.

Hun har vært programleder for flere TV-programmer i England, men er kjent i Norge som programleder for dansekonkurransen *[[So You Think You Can Dance]]* i USA. Hun har vært med programmet siden 2006, og holder på fortsatt. Hennes første sesong var nr. 2.

Hun bor i Los Angeles, California.

## Referanser


## Eksterne lenker
* 
*
Ǧ

**Ǧ** eller **ǧ** (*[[G]]* med hake) er den trettende bokstaven i det skoltesamiske alfabetet. Den representerer en stemt affrikat palatal konsonant som med lydskrift skrives som []. 

Noen ganger brukes bokstaven for romanisering av for eksempel arabisk og den representerer da en post-alveolar frikativ, altså lyden []. 

Bokstaven må ikke forveksles med den tyrkiske bokstaven Ğ (*G* med breve). 

## Se også
*Ğ – G med breve
*Ĝ – G med circumfleks
High-Speed Downlink Packet Access

**High-Speed Downlink Packet Access** (**HSDPA**), også kalt turbo-3G, super-3G eller **3,5G**, er en tredjegenerasjons kommunikasjonsprotokoll for dataoverføring for mobile enheter. HSDPA er en videreutvikling av 3G. Mens 3G kan laste ned data med 0,35 Mb/s (~44 kB/s), kan HSDPA laste ned med 7,2 Mbps. I Norge er ikke nettet bygd ut for mer enn 3,6 Mb/s, men det vil mest sannsynlig bli bygd ut for høyere hastigheter i framtiden.
Andre Barrett

**Andre Rashawd Barrett** (født 21. februar 1982 i The Bronx, New York City) er en amerikansk basketballspiller for det franske laget Chorale Roanne Basket. Barrett er 178 cm høy, derfor spiller han point guard på banen, siden en lav spiller sjelden lønner seg i en annen posisjon.

## College-karriere
Andre Barrett spilte fire sesonger for Seton Hall University fra 2000 til 2004. Barrett har skolerekorden i antall minutter spilt med sine 4296 minutter.

På colleget fikk han spille 122 kamper der han startet alle sammen. I gjennomsnitt scoret Barrett 15,3 poeng per kamp, tok 3,7 returer per kamp og stjal ballen i gjennomsnitt 1,42 ganger fra motspilleren per kamp.

## NBA-karriere
### Houston Rockets
28. oktober 2004 signerte Andre Barrett en kontrakt med NBA-klubben Houston Rockets. Han ble sparket igjen fra klubben 19. mars 2005.

I 2004 – 2005-sesongen spilte Barrett for både Houston Rockets og Orlando Magic. Denne sesongen spilte han totalt 38 kamper der han i gjennomsnitt scoret 3,1 poeng per kamp.

### Orlando Magic
31. mars 2005 signerte Barrett en 10-dagers-kontrakt med klubben Orlando Magic. Det tok 10 dager før Andre Barrett fikk en kontrakt ut sesongen den 10. april 2005.

### Phoenix Suns
I 2006 fikk Andre Barrett en kontrakt med klubben Phoenix Suns. Dette var et svært kort opphold for hans del i klubben.

I 2005 – 2006-sesongen spilte Barrett noe av sesongen for Phoenix Suns, og noe av sesongen for Toronto Raptors. Denne sesongen spilte han totalt 19 kamper der han i gjennomsnitt scoret 4,6 poeng per kamp og tok i gjennomsnitt 1,3 returer per kamp. Barrett traff på 36,5 % av skuddene sine fra banen, derav 14,3 % av 3-poengskuddene sine og 75 % fra straffelinjen.

### Toronto Raptors
15. mars 2006 fikk Barrett en 10-dagerskontrakt med NBA-klubben Toronto Raptors. Etter de 10 dagene hadde gått, signerte han sin andre 10-dagerskontrakt for klubben. Etter denne andre kontrakten hadde gått ut fikk Barrett den 4. april 2006 en kontrakt med klubben for resten av sesongen.

### Chicago Bulls
2. oktober 2006 signerte Andre Barrett en kontrakt i NBA-klubben Chicago Bulls. I denne klubben ble Barrett i en sesong.

Denne sesongen spilte Andre Barrett 5 kamper der han i gjennomsnitt scoret 1,3 poeng per kamp og han scoret på 50 % av skuddene sine fra banen.

### Los Angeles Clippers
I 2008 signerte Andre Barrett en kontrakt med Los Angeles Clippers.

### Austin Toros
1. mars 2008 signerte han en 10-dagerskontrakt med NBAlaget Los Angeles Clippers. Da kontrakten utløp ble den ikke fornyet, laget hentet inn Smush Parker isteden.

### FC Barcelona Basquet
14. august 2008 signerte Andre Barrett en 2-årskontrakt med den spanske ACB-ligaklubben FC Barcelona Basquet.

### Idaho Stampede
Fra februar 2010 spilte Barrett for NBA D-ligaklubben Idaho Stampede.

### Chorale Roanne Basket
I juli 2011 skrev han kontrakt med den franske klubben Chorale Roanne Basket.

## Referanser


## Kilder
* Barrett bio hos NBA

## Eksterne lenker
*
Armenias riksvåpen

**Armenias riksvåpen**  består av en ørn og en løve som holder  et skjold som er sammensatt av våpenskjoldene til de fire historiske armenske kongedømmene rundt et hjerteskjold med Armenias nasjonalsymbol, fjellet Ararat. Ved ørnens og løvens føtter er det plassert en del symboler for ulike sider ved den armenske nasjonen.

Løvene i hovedskjoldets 1. og 4. felt symboliserer to av de historiske kongedømmene Artasjisian (190-12 f.Kr.) og Arsjakuni (53-423 e.Kr.), mens ørnen i 2. felt og figurene i 3. felt står for de to senere, Bagraton (862-1045) og Rubinjan (1187–1375). I midten er Ararat med Noahs ark på toppen, fordi denne ifølge Bibelen strandet her etter syndefloden.

Symbolene ved løvens og ørnens fot er:
* Et knippe med hvete – representerer nasjonens arbeidsomme natur
* En fjær – representerer nasjonens kulturelle og intellektuelle arv
* Et brudt kjede – representerer frihets- og selvstendighetstrangen
* Et sverd som bryter kjedet – representerer nasjonens styrke og kampen for frihet
* Et bånd – representerer Armenias trikolor.

Armenia tok i bruk dette riksvåpenet da landet fikk sin selvstendighet som Den demokratiske republikken Armenia i 1918, men allerede i 1920 ble det en del av Sovjetunionen og mistet da riksvåpenet. Etter selvstendigheten i 1991 ble det igjen tatt i bruk.

## Tidligere riksvåpen


Fil:Coat of Arms of the First Republic of Armenia.png|Den demokratiske republikken Armenia i 1918–1922
Fil:Emblem of the Transcaucasian SFSR (1922-1924).svg|Som en del av Den transkaukasiske sosialistiske føderative sovjetrepublikk 1922–1936
Fil:COA Armenian SSR.png|Den armenske sosialistiske sovjetrepublikk 1936–1991


## Se også
*Armenia
*Armenias historie
*Den demokratiske republikken Armenia

## Eksterne lenker
* Armenica.org: side om det armenske riksvåpen
Moustérienkulturen

**Moustérienkulturen** er et arkeologisk navn på en stil av hovedsakelig flintredskaper som primært forbindes med Homo neanderthalensis og dateres til den midterste delen av paleolitikum i steinalderen.

Den er oppkalt etter hulen Le Moustier i regionen Dordogne i Frankrike. Lignende flintredskaper fra tiden etter istiden er blitt funnet over hele Europa, og også i Lilleasia og Nord-Afrika.

## Kjennetegn og levninger

Moustérien-redskap som er funnet i Europa er laget av neandertalere for mellom 300&nbsp;000 og 30&nbsp;000 år siden. I Nord-Afrika og Lilleasia ble de også laget av *[[arkaisk homo sapiens]]*. I Levanten er det for eksempel ikke mulig å skille mellom slike redskaper som er laget av henholdsvis moderne mennesker og neandertalere.

## Referanser
Christoffer Nielsen Scherdahlen

**Christoffer Nielsen Scherdahlen** (også **Kristoffer Nilsson Skjerdal**) (1784–1856) var en norsk lokalpolitiker og bonde. Han var den første ordfører i Gloppen kommune i Sogn og Fjordane i perioden 1838 til 1839. Han ble senere varaordfører i kommunen.

I 1812 gav han ut boka «En ny Vise» med skildring av krigen med Sverige og slaget ved Berby i 1808. 

Han var bonde på gården Skjerdal, på vestsiden av fjordåpningen til Hyefjorden, på motsatt side i forhold til Hestenesøyra. Han giftet seg i 1812 med Brite Olsdatter Lotsberg (1788 på Lote – ca. 1829). De fikk syv barn før Brite døde. Han giftet seg på nytt i 1830 med Anne Jakobsdotter Devik (f. 1794 på gården Devik, tilhørende Rygg krets) ca. 1829. De fikk to døtre.

## Eksterne lenker
* nrk.no: Fylkesleksikon om Scherdahlen
* Per Sandal, «Soga om Gloppen og Breim», Band IV, 1992, ISBN 8299272009
Isthmian League First Division

**Isthmian League First Division** (av sponsorgrunner også kjent som **Ryman League First Division**) var tidligere øverste nivå i Isthmian League, en regional fotballiga i England. 

Divisjonen lå like under Isthmian League Premier Division og over en rekke mindre, regionale ligaer blant andre Isthmian League Second Division. Nylig ble dette nivået først slått sammen med Isthmian League Second Division og deretter splittet i to, Isthmian League Division One North og Isthmian League Division One South.